open-index/open-wikipedia-markdown huggingface dataset:
உய்யக்கொண்டான்

**உய்யக்கொண்டான்** ராஜராஜசோழனின் பட்டப்பெயர்களில் ஒன்றாகும்.

## பொருள்
'உய்யக்கொண்டான்' என்பதற்கு பிழைக்குமாறு அருள் செய்தான் எனத் தமிழ்-தமிழ் அகரமுதலி குறிப்பிடுகிறது.

## கால்வாய்
மாமன்னன் ராஜராஜனின் மகத்தான சாதனைகளுள் ஒன்று காவிரியின் தென் கரையில், குளித்தலைக்கு மேற்கே 15 கி.மீ. தொலைவிலுள்ள மாயனூர் என்னுமிடத்திலிருந்து ஒரு கால்வாயை வெட்டி, அதன் மூலமாக திருச்சி மாவட்டத்திலுள்ள காவிரியின் தென் கரை ஊர்களான பழையூர், அணலை, புலிவலம், சோமரசம்பேட்டை போன்ற ஊர்களுக்குப் பாசன வசதி செய்ததோடு அந்தக் கால்வாயை ஏரியூர் நாட்டுப்பகுதிக்கு கொண்டு வந்தது, அங்கு 

## பாசனம்
ராஜராஜன் உருவாக்கிய ஏரியூர் நாடு, பின்னர் ஏரிமங்கல நாடு என்ற பெயரில் அழைக்கப்படுகிறது. தற்போது ராயமுண்டான்பட்டி, வெண்டையம்பட்டி, வையாபுரிப்பட்டி, சுரக்குடிப்பட்டி, காங்கேயம்பட்டி, சோழகம்பட்டி, விண்ணணூர்ப்பட்டி, வேலிப்பட்டி, புதுப்பட்டி போன்ற ஊர்கள் அனைத்தும், உய்க்கொண்டான் வாய்க்காலின் பாசனத்தால் வளம் பெறுகின்றன. காவிரி நீர் உய்யக்கொண்டான் வாய்க்கால் வழியே வந்து ராயமுண்டான்பட்டி ஏரியை முலில் நிரப்புகிறது. அந்த ஏரி நிரம்பியவுடன் அடுத்து வெண்டையம்பட்டி பேரேரி நிரம்புகிறது.

## மேற்கோள்


பகுப்பு:சோழ அரசர்கள்
பகுப்பு:சோழர் தொடர்பான குறுங்கட்டுரைகள்
தேசிய நெடுஞ்சாலை 5எ (இந்தியா)

**தேசிய நெடுஞ்சாலை 5எ** (NH 5A) ஒரு இந்திய தேசிய நெடுஞ்சாலையாகும். இச்சாலை ஹரிதாஸ்பூரில் தொடங்கி பாராதீப் துறைமுகத்தில் முடிகிறது. இதன் மொத்த நீளம் 77 கி.மீ. (48 மைல்) ஆகும். இச்சாலை ஒடிசா மாநிலத்தில் உள்ளது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
முதலாம் வீர வல்லாளன்

**முதலாம் வீர வல்லாளன்** ( Veera Ballala I 1102-1108 ) என்பவன் ஒரு போசாள மன்னனாவான் இவன் இரியங்காவுக்கு பின் பட்டத்துக்குவந்த மன்னனாவான். இவன் ஒரு சமண சமயப் பற்றாளனாவான். இவன் குறுகிய காலமே ஆட்சிசெய்தான். இவன் ஆட்சி மேலைச் சாளுக்கியர்களுக்கு  அடங்கியதாகவே இருந்தது. சுயாட்சி பெற இவன் செய்த முயற்சியை மேலைச் சாளுக்கிய மன்னனான ஆறாம் விக்கிரமாதித்தன் முறியடித்துத் தனது மேலாண்மையை நிலைநாட்டினான்.

## உசாத்துணை
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

பகுப்பு:போசளர் மரபு
பகுப்பு:இந்தியப் பேரரசர்கள்
உட்தொடு முக்கோணம்

ஒரு முக்கோணத்தின் **உட்தொடு முக்கோணம்** அல்லது **தொடு முக்கோணம்** (*Intouch triangle* or *contact triangle*) என்பது ஒரு முக்கோணத்தின் உள்வட்டமானது அம்முக்கோணத்தின் பக்கங்களைத் தொடும் மூன்று புள்ளிகளையும் உச்சிகளாகக் கொண்ட முக்கோணம் ஆகும். உட்தொடு முக்கோணமானது **கெர்கோன் முக்கோணம்** ( Gergonne triangle) எனவும் அழைக்கப்படுகிறது.

எடுத்துக்காட்டாக, \triangle ABC -ன் உள்வட்டமானது முக்கோணத்தின் பக்கங்களைத் தொடும்புள்ளிகள்: 
:*T<sub>A</sub>* , உச்சி *A* -க்கு எதிர்ப்பக்கத்தின் தொடு புள்ளி; 
:*T<sub>B</sub>* , உச்சி *B* -க்கு எதிர்ப்பக்கத்தின் தொடு புள்ளி
:*T<sub>C</sub>* , உச்சி *C* -க்கு எதிர்ப்பக்கத்தின் தொடு புள்ளி

இம் மூன்று  தொடுபுள்ளிகளையும் உச்சிகளாகக் கொண்ட  முக்கோணம் \triangle T_AT_BT_C உட்தொடு முக்கோணமாகும்.  \triangle ABC-ன் உள்வட்டமானது \triangle*T<sub>A</sub>T<sub>B</sub>T<sub>C</sub>* -க்கு சுற்றுவட்டமாக இருக்கும்.

\triangle ABC -ன் பக்கங்கள் \ BC, \ CA, \ AB, -க்கு வரையப்பட்ட வெளிவட்டங்களின் தொடு புள்ளிகளை உச்சிகளாகக் கொண்ட முக்கோணம், வெளித்தொடு முக்கோணம் ஆகும். \triangle ABC -ன் உட்கோண இருசமவெட்டிகளானது முக்கோணத்தின் பக்கங்களை வெட்டும் புள்ளிகளால் உருவாகும் முக்கோணம், **உள்மைய முக்கோணம்** (incentral triangle) எனப்படும்.

## உட்தொடு முக்கோணத்தின் உச்சிகள்
உட்தொடு முக்கோணத்தின் உச்சிகளின் முக்கோட்டு ஆட்கூறுகள் (Trilinear coordinates)
: A-\text{vertex}= 0 : \sec^2 \left(\frac{B}{2}\right) :\sec^2\left(\frac{C}{2}\right)
: B-\text{vertex}= \sec^2 \left(\frac{A}{2}\right):0:\sec^2\left(\frac{C}{2}\right)
: C-\text{vertex}= \sec^2 \left(\frac{A}{2}\right) :\sec^2\left(\frac{B}{2}\right):0

## பக்க நீளங்கள்
மூல முக்கோணம் \triangle ABC இன் பக்கநீளங்கள் a, b, c மற்றும் கோணங்கள் A, B, C எனில் உட்தொடு முக்கோணத்தின் பக்கநீளங்கள்:
:a^,= (-a+b+c)cos(1/2A)	
:b^,	= (a-b+c)cos(1/2B)
:c^,	= (a+b-c)cos(1/2C).

## பரப்பளவு
உட்தொடு முக்கோணத்தின் பரப்பளவு காணும் வாய்ப்பாடுகள்:
\Delta^,	= \frac{(a+b-c)(a-b+c)(-a+b+c)}{(4abc)}\Delta	
:: =\frac{2r^2s}{abc}\Delta
::	=\frac{\Delta^2}{2Rs}	

\Delta, r, s,  R முறையேமூல முக்கோணம் \triangle ABCஇன்  பரப்பளவு, உள்வட்ட ஆரம், அரைச்சுற்றளவு, சுற்றுவட்ட ஆரம் ஆகும். வெளித்தொடு முக்கோணம், உட்தொடு முக்கோணம் இரண்டின் பரப்பளவும் சமமானவை.

## கெர்கோன் புள்ளி
*AT<sub>A</sub>*, *BT<sub>B</sub>* மற்றும் *CT<sub>C</sub>*  கோடுகள் மூன்றும் ஒரு புள்ளியில் சந்திக்கின்றன. அப்புள்ளியானது, \triangle ABC-இன் **கெர்கோன் புள்ளி** *Ge* – *X(7)* எனப்படும். \triangle ABC-இன் கெர்கோன் புள்ளியானது நாகெல் புள்ளியின் ஐசோட்டாமிக் இணையியமாகவும்  உட்தொடு முக்கோணத்தின் சமச்சரிவு இடைக்கோட்டுப் புள்ளியாகவும்  இருக்கும். மேலும் கெர்கோன் புள்ளி ஒரு முக்கோண மையமாகும்.

### கெர்கோன் புள்ளியின் ஆட்கூறுகள்
கெர்கோன் புள்ளியின் முக்கோட்டு ஆட்கூறுகள்:
: \sec^2\left(\frac{A}{2}\right) : \sec^2 \left(\frac{B}{2}\right) : \sec^2\left(\frac{C}{2}\right),
::::(அல்லது சைன் விதியைப் பயன்படுத்தி)
: \frac{bc}{b+ c - a} : \frac{ca}{c + a-b} : \frac{ab}{a+b-c}.

## மேற்கோள்கள்

* "Contact Triangle." From MathWorld
*"Gergonne Point." From MathWorld

பகுப்பு:முக்கோண வடிவவியல்
பகுப்பு:முக்கோண மையங்கள்
மகேந்திர நுளம்பன்

**மகேந்திர நுளம்பன்** (கி.பி.870-895) என்பவன் ஒரு நுளம்பச் சிற்றரசனாவான். இவன் ஒன்பதாம் நூற்றாண்டின் பிற்பகுதியில் அனந்தபூர் மாவட்டத்தில் உள்ள ஹேமாவதி என்ற இடத்தைத் தலைநகரமாகக் கொண்டு ஆண்டுவந்த நுளம்பர் மரபைச்சேர்ந்த மன்னனாவான். மகேந்திரனின் தந்தை நொளம்பாதிராசன்; தாய் கங்க இளவரசி ஜெயபீ. மகேந்திரன் மனைவியும் காமபே என்ற கங்க மரபைச் சேர்ந்த இளவரசி ஆவாள். 

## தகடூரைக் கைப்பற்றல்
இவன் தகடூர் மீது படை எடுத்துவந்து அதன் அப்போதைய ஆட்சியாளனான பாண அரசனை வென்று, தகடூரைக் கைப்பற்றி (கி.பி.873) அதைத் தனது தலைநகராக்கிக் கொண்டான். அது முதல் கி.பி.968 வரை தகடூர் நுளம்பரது ஆட்சிக்கு உட்பட்டிருந்தது. 

## பணிகள்

இவன் சைவச் சமயத்தைப் பெரிதும் போற்றியவன். தர்மபுரி மாவட்டம் அதியமான் கோட்டைய‍ல் உள்ள சிவாலயம் இவன் காலத்தில் கட்டப்பட்டதாகும். இதனாலேயே அந்த ஈசன் பெயர் **மயிந்தீசுவரம் உடையார்** என்னும் பெயரைக்கொண்டார் என்று கூறப்படுகிறது.

## குறிப்புகள்

பகுப்பு:நுளம்பர் மரபு
தண்டகாரண்யம்

**தண்டகாரண்யம்** (),(), இந்தியாவின், சத்தீஸ்கர் மாநிலத்தில் அமைந்துள்ளது. சுமார் 90,000 சதுர கிலோ மீட்டர் சுற்றளவு கொண்ட அடர்ந்த காட்டுப்பகுதி. மேற்கே அபூஜ்மார்மலை, கிழக்கே கிழக்குமலைத் தொடர், சத்தீஸ்கர், மகாராஷ்டிரம், ஒடிசா, ஆந்திரா மாநிலங்களின் எல்லைப்பகுதியில் அமைந்துள்ள காட்டுப்பகுதிகளை உள்ளடக்கியது தண்டகாரண்யம்.இராமாயணத்தில் குறிக்கப்படும், தண்டகாரண்யம் (தண்டக+ஆரண்யம்) அடர்ந்த காட்டுப்பகுதியாகும். தண்டனைக்குரியவர்கள் வசிக்கும் காடு என்பதே தண்டகாரண்யம் என்பதன் பொருள். 

2000ஆம் ஆண்டில் சத்தீஸ்கர் தனி மாநிலமாக உருவான போது, தண்டகாரணயத்தின் பகுதிகள்  கங்கேர் (1999), தந்தேவாடா(2000), பிஜப்பூர் (2007), நாராயண்பூர்(2007), கோண்டாகாவ் (2012), சுக்மா(2012) என ஏழு மாவட்டங்களாகப் பிரிக்கப்பட்டது.

தண்டகாரண்யம் வனப்பகுதியில் வாழும் மக்களில் நான்கில் மூன்று பங்கினர் மலைவாழ் பழங்குடி மக்கள் ஆவர். அவர்களில் முக்கியமான பழங்குடி இனங்கள் 1. கோண்டு மக்கள் , 2. முரியாக்கள், 3. ஹல்பாக்கள் மற்றும் 4. அபுஜ்மரியாக்கள்.

தண்டகாரண்யப் பகுதி  நள வம்சம், நாகர்கள்,  காகதீய வம்சம்,  சாளுக்கியர்கள் மற்றும் மராட்டிய மன்னர்களால் ஆளப்பட்டது.

## இராமாயணத்தில்
இராமாயண இதிகாசத்தில் இராமர் 14 ஆண்டு வன வாசத்தின் போது,  சீதை மற்றும் இலக்குவனுடன்  சில காலம் தண்டகாரண்யத்தில் கழித்தார் என இராமாயண இதிகாசம் கூறுகிறது.  இந்த தண்டகாரண்யத்தில், மாரீசன் தங்க மான் வடிவில் உலாவினான்.  சீதை, அந்த தங்க மானை பிடித்துத் தரும்படி கேட்டதால், இராமன் மற்றும் இலக்குவன் தங்க மானை தேடிச் சென்றனர். சீதை தனிமையில் இருக்கையில், இராவணன் கவர்ந்து, இலங்கையின் அசோக வனத்தில் சிறை வைத்த நிகழ்வுகள், இராமாயணத்தின் ஆரண்ய காண்டத்தில் கூறப்படுகிறது.

## மேற்கோள்கள்

பகுப்பு:இராமாயண நிகழிடங்கள்

பகுப்பு:சத்தீஸ்கர்
பகுப்பு:இராமாயண நிகழிடங்கள்
பகுப்பு:இந்தியப் புவியியல்
தொடு முக்கோணம்

வடிவவியலில், செங்கோண முக்கோணமல்லாத ஒரு முக்கோணத்தின் சுற்று வட்டத்திற்கு அம்முக்கோணத்தின் மூன்று உச்சிப் புள்ளிகளிலிருந்து வரையப்பட்ட தொடுகோடுகளை மூன்று பக்கங்களாகக் கொண்ட மற்றதொரு முக்கோணம், முதல் முக்கோணத்தின் **தொடு முக்கோணம்** (*tangential triangle*) ஆகும்.

செங்கோண முக்கோணத்தின் குறுங்கோண உச்சிகளில் அதன் சுற்று வட்டத்தின் தொடுகோடுகள் இரண்டும் இணையாக இருக்குமாகையால் அவை இரண்டும் ஒரு முக்கோணத்தின் பக்கங்களாக இருக்க முடியாது. எனவே ஒரு செங்கோண முக்கோணத்திற்குத் தொடு முக்கோணம் கிடையாது.

## பிற தொடர்புகள்

* தொடு முக்கோணத்தின் உள்வட்டமும் முதல் முக்கோணத்தின் சுற்றுவட்டமும் ஒரே வட்டமாக இருக்கும்.
* தொடு முக்கோணத்தின் சுற்றுவட்ட மையம், முதல் முக்கோணத்தின் ஆய்லர் கோட்டின் மீது அமையும். 
* இதேபோல, தொடு முக்கோணம் மற்றும் முதல் முக்கோணத்தின் குத்துக்கோட்டு முக்கோணம் இரண்டின் வடிவொப்புமை மையமும் ஆய்லர் கோட்டின் மீதமைந்திருக்கும்.
* தொடு முக்கோணம், குத்துக்கோட்டு முக்கோணத்துடன் ஒத்த நிலையுடையது.
*எடுத்துக்கொள்ளப்பட்ட முக்கோணமும் அதன் தொடு முக்கோணமும் காண்பமைவு கொண்டவை. முதல் முக்கோணத்தின் உச்சிகளோடு அவற்றோடு ஒத்த தொடு முக்கோணத்தின் உச்சிகளை இணைக்கும் கோடுகள் ஒரே புள்ளியில் சந்திக்கும். இக்கோடுகள் சந்திக்கும் புள்ளி காண்பமைவின் மையமாகும். மேலும் இப்புள்ளி, முதல் முக்கோணத்தின் சமச்சரிவு இடைக்கோட்டுப்புள்ளியாகவும் இருக்கும்.
*தொடு முக்கோணத்தின் பக்கங்களாக அமைந்த தொடுகோடுகள் முதல் முக்கோணத்தின் வெளிசமச்சரிவு இடைக்கோடுகள் என அழைக்கப்படும். இம்மூன்றில் ஏதாவது இரு கோடுகள் முதல் முக்கோணத்தின் மூன்றாவது சமச்சரிவு இடைக்கோட்டை ஒரே புள்ளியில் சந்திக்கின்றன.
*முதல் முக்கோணத்தின் சுற்று வட்டம், ஒன்பது-புள்ளி வட்டம், முனைவு வட்டம் மற்றும் தொடுமுக்கோணத்தின் சுற்று வட்டம் ஆகியவை பொது அச்சு வட்டங்களாக இருக்கும்.
*தொடு முக்கோணத்திற்கு அதன் முதல் முக்கோணம் கெர்கோன் முக்கோணமாகும்.

## மேற்கோள்கள்

## வெளியிணைப்புகள்
*Weisstein, Eric W. "Tangential Triangle." From MathWorld--A Wolfram Web Resource

பகுப்பு:முக்கோணங்கள்
எப்-15இ ஸ்ரைக் ஈகிள்

**எப்-15இ ஸ்ரைக் ஈகிள்** (*F-15E Strike Eagle*) என்பது ஐக்கிய அமெரிக்காவின் எல்லா காலநிலைக்கும் ஏற்ற பல பாத்திர சண்டை வானூர்தியாகும். எப்-15 ஈகிள் வானூர்தியை அடிப்படையாகக்கொண்டு வழித்துணைப் பாதுகாப்பு அல்லது மின்னியல் போர் வானூர்தி இன்றி நீண்ட தூர, அதிவேக தடைக்காக இது 1980களில் வடிவமைக்கப்பட்டது. ஐக்கிய அமெரிக்க வான்படை எப்-15இ ஸ்ரைக் ஈகிள் வானூர்திகள் கருமையான உருமறைப்பு, பொறியின் ஓடுங்கிய பகுதியுடன் இணைக்கப்பட்ட மேலதிக எரிபொருள் கொள்கலன் என்பவற்றைக் கொண்டதால் ஏனைய ஈகிள் வகைகளினால் வேறுபடுத்தப்பட்டது.

### குறிப்புகள்

### மேற்கோள்

## வெளி இணைப்புகள்

* F-15E USAF fact sheet
* F-15E page and F-15K page on Boeing.com
* F-15E on USAF National Museum web site
* F-15E.info, a dedicated F-15E site 

பகுப்பு:அமெரிக்கப் போர் வானூர்திகள்‎
பற்றுக்காய் உத்தி

சதுரங்க விளையாட்டில் **பற்றுக்காய் உத்தி***(Skewer)* என்பது  **ஊடுகதிர் தாக்குதல்** அல்லது **எக்சு கதிர் தாக்குதல்** என்றும் அழைக்கப்படுகிறது. சதுரங்க ஆட்டத்தில் செருகி உருவாக்கும் இக்கட்டான நிலை போலவே பற்றுக்காய் உத்தியும் இத்தகைய நிலைப்பாட்டை எதிரிக்கு உண்டாக்குகிறது. உண்மையில் பற்றுக்காய் சில சமயங்களில் எதிர் செருகி என்றும் அழைக்கப்படுகிறது. செருகி, பற்றுக்காய் இரண்டிற்கும் உள்ள வேறுபாடு என்னவெனில் பற்றுக்காய் உத்தியில் அதிக மதிப்புடைய காய் முன்பாகவும் குறைவான மதிப்புள்ள காய் பின்னாலும் இருக்கும். இதனால் எதிரி அதிகமதிப்புள்ள காயை வேறு இடத்திற்கு நகர்த்த வலியுறுத்தப்படுகிறார். குறைவான மதிப்புடைய காயை தாக்குபவர் கைப்பற்றிக் கொள்ளலாம். ( பார்க்கவும்: சதுரங்க காய்களின் சார்பு மதிப்பு ) நீண்ட தூரம் தாக்க வல்லமை கொண்ட இராணி , யானை மற்றும் அமைச்சர் போன்ற காய்கள் பற்றுக்காய்களாக முடியும்.

## வகைகள்

பற்றுக்காய்களை, இலக்குப் பற்றுக்காய் . சார்புப் பற்றுக்காய் என இரண்டு வகையாக பிரிக்கலாம். இலக்குப் பற்றுக்காய் உத்தியாக இருந்தால் அங்கு அரசர் முற்றுகையில் இருப்பார். சதுரங்க விதிகளுக்கு உட்பட்டு அரசரை கட்டாயமாக முற்றுகையில் இருந்து விடுவிக்க முயலவேண்டும். சார்புப் பற்றுக்காய் உத்தியெனில் அங்கு அரசரைத் தவிர பிற காய்கள் தாக்கப்படும் அபாயத்தில் இருக்கும். எனவே இங்கு தாக்கப்படும் காயைத்தான் நகர்த்த வேண்டுமென்ற கட்டாயம் இல்லை.

### சார்புப் பற்றுக்காய்

அருகிலுள்ள படத்தில் கருப்பு நகர்வை செய்ய வேண்டும். வெள்ளை அமைச்சர் கருப்பு இராணியை பற்றுக்காயாக வைத்து யானையைக் கைப்பற்ற திட்டமிட்டுள்ளார். யானையை விட இராணியின் சார்பு மதிப்பு அதிகமென்பதால் இராணியை கட்டாயமாக காப்பாற்ற வேண்டிய நிலையில் கருப்பு உள்ளார். எனவே அடுத்த நகர்வை இராணியை வேறு இடத்திற்கு நகர்த்துவார். வெள்ளைக்கு கருப்பு யானை கிடைக்கிறது. இந்த உத்தியே சார்புப் பற்றுக்காய் உத்தி எனப்படுகிறது.

### இலக்குப் பற்றுக்காய்

அருகிலுள்ள படத்தில் வெள்ளை நகர்வை செய்ய வேண்டும். கருப்பு அமைச்சர் வெள்ளை அரசரை பற்றுகாயாக வைத்து இராணியைக் கைப்பற்றத் திட்டமிட்டுள்ளார். இவ்வாறு அரசரை பற்றுக்காயாக்கி திட்டமிடுவதுதான் இலக்குப் பற்றுக்காய் உத்தி எனப்படும். இங்கு  கட்டாயமாக அரசரைத்தான் நகர்த்த வேண்டும். இதனால் கருப்புக்கு வெள்ளை இராணி கிடைக்கிறது. அதிக மதிப்புடைய காய் நேரடியாகத் தாக்கப்படுகிறது என்பதால் செருகியை காட்டிலும் பற்றுக்காய் உத்தி பயனுள்ளதாக கருதப்படுகிறது.

## போட்டியிலிருந்து உதாரணம்

1989 ஆம் ஆண்டில் நைகல் சார்ட்டு மற்றும் ரபேல் வகானியன் இடையில் நடைபெற்ற ஆட்டத்தில் வெள்ளை தன்னுடைய அமைச்சரை தியாகம் செய்து இலக்குப் பற்றுக்காய் உத்தியின் மூலமாக கருப்பு இராணியைக் கைப்பற்றுகிறது. வெள்ளை கடைசியாக 51. Be5+ என்று விளையாடியுள்ளார். கருப்பு 51...Kxe5 என்று விளையாடினால் வெள்ளை  52.Qc3+ என்று விளையாடி கருப்பு இராணியைக் கைப்பற்றிவிடலாம். கருப்பு தோல்வியை ஏற்றுக் கொண்டு விலகுகிறார். 

## குறிப்புகள்


## மேற்கோள்கள்
* 

## இவற்றையும் காண்க
*செருகி
*முட்கரண்டி
*சதுரங்க உத்தி
*சதுரங்க சொல்லாட்சி

## வெளிப்புற இணைப்புகள்
* Chess Tactics Repository - Skewers - Collection of chess problems involving skewers
* Edward Winter's "The Chess Skewer" (Chess Notes Feature Article)

பகுப்பு:சதுரங்க உத்திகள்
பகுப்பு :சதுரங்க சொல்லாட்சி
தேசிய நெடுஞ்சாலை 8பி (இந்தியா)

**தேசிய நெடுஞ்சாலை 8பி** (NH 8B) குஜராத் மாநிலத்தில் உள்ள நெடுஞ்சாலைகளில் ஒன்று. இச்சாலை பமன்போர், போர்பந்தர் போன்ற பகுதிகளை இணைக்கிறது. இதன் மொத்த நீளம் 206 கி.மீ. (128 மைல்) ஆகும்.
தேசிய நெடுஞ்சாலை 8பி ஆனது வடக்கு - தெற்கு, கிழக்கு - மேற்கு இணைப்புகளின் பகுதி ஆகும்.

## வழித்தடம்
* ராஜ்கோட்
* கொண்டல்
* ஜெட்பூர்
* உப்லேட்
* ராணவவ்

## மேற்கோள்கள்

பகுப்பு:இந்திய தேசிய நெடுஞ்சாலைகள்
காலக்கணிப்பு விண்மீன்

**காலக்கணிப்பு விண்மீன்** (*star clock*) என்பது இரவு நேரத்தில் விண்மீன்களைப் பயன்படுத்தி நேரத்தைக் கணிக்கும் ஒரு முறையாகும். இம்முறையில், நிலையான கடிகாரத்தின் அடிப்படையில் வானத்தில் எழுமீனின் நிலைப்பாட்டை எளிய கூட்டல் கழித்தல் கணக்கீடுகளின் மூலம் அளவிட்டு நேரம் முடிவு செய்யப்படுகிறது. இம்முறைக்கு எந்த கருவிகளும் தேவையில்லை. மற்றவர்கள் காட்சிக் கோளம் மற்றும் கோள் மண்டலம் ஆகியவற்றைப் பயன்படுத்துகின்றனர்.

சராசரி விண் நேர வீதத்தைக் காண்பிக்குமாறு ஒரு கடிகார சீரியக்கியை சரிசெய்து கொள்ள முடியும். அவ்வாறு சரி செய்து கொண்ட பின்னர் உற்றுநோக்குபவர்கள் தங்களுடைய உள்ளூர் சராசரி விண் நேர வீதத்தை அமைத்துக் கொள்கின்றனர். பின்னர் ஒரு விண்மீன் அதனுடைய விண்நேரத்தில் வலஎழுச்சிக் கோணம் வாயிலாக உலக தெற்கு வடக்கு சுற்றுக்கோட்டை வடக்கு அல்லது தெற்கில் கடந்து போவதைக் கொண்டு நேரத்தைக் கணக்கிடுகின்றனர்.

## இவற்றையும் காண்க
* விண்நேரம்

## வெளிப்புற இணைப்புகள்
* Telling Time by Sun and Stars by John P. Pratt
* Inquiry.net

பகுப்பு:வானியல்
பகுப்பு:காலம்
அமோனியம் சல்பைடு

**அமோனியம் சல்பைடு** (*Ammonium sulfide*) அல்லது **ஈரமோனியம் சல்பைடு** (*diammonium sulfide*) என்ற வேதிப் பொருள் (NH4)2S மூலக்கூறு வாய்பாடு கொண்ட ஒரு நிலையற்ற உப்பு ஆகும். இந்த உப்பை உட்கிடக்கையாகக் கொண்டுள்ள நீரியக் கரைசல்கள் வணிகரீதியாக கிடைக்கின்றன. அமிலக் கூட்டுபிரிவு மாறிலி p*K*a = 15 என்ற மதிப்புக்கு மிகையான சேர்மங்களில் ஐதரோசல்பைடு அயனி சிறப்பாக சொல்லிக் கொள்ளுமளவிற்கு அமோனியாவால் புரோட்டான் நீக்கம் செய்யப்படுவதில்லை. அதனால் அத்தகைய கரைசல்களில் அமோனியா மற்றும் (NH<sub>4</sub>)SH கலவை முக்கியமாகக் கலந்திருக்கும். அமோனியம் சல்பைடு உப்புக் கரைசல் எப்போதாவது ஒளிப்படத் துலக்கத்தில் பயன்படுத்தப்படுகிறது. பித்தளைக்கு களிம்பு பூச்சாகவும் நெசவுத் தொழிலிலும் இது பயன்படுகிறது. மேலும் இதனுடைய தாக்கும் துர்நாற்றம் காரணமாக இது முடை நாற்ற வெடிகுண்டுகள் போன்ற பொருட்களில் முக்கியமான கூட்டுப் பொருளாக உள்ளது.

## பாதுகாப்பு
அமோனியம் சல்பைடு கரைசல்கள் அபாயமானவை. நச்சுத்தன்மை கொண்ட ஐதரசன் சல்பைடை உருவாக்கும்  ஆதாரப் பொருளாகவும் இது உள்ளது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சல்பைடுகள்
சாக்சபோன்

right|thumb|சாக்சபோன்
கூம்பிசைக்க‌ருவி அல்லது “**சாக்சபோன்”** துளைக்கருவி வகையைச் சேர்ந்த ஓர் மேற்கத்திய காற்றிசைக் கருவி .

## சாக்சபோனின் வரலாறு
பண்டைய இந்தியாவின் கோயில் திருவிழாக்களின்போதும், மன்னர்கள் ஊர்வலம் செல்லும்போதும், 'பூரி' எனும் பெயர்கொண்ட இசைக் கருவி வாசிக்கப்பட்டது. இந்த இசைக் கருவி, பித்தளையால் செய்யப்பட்டிருக்கும். பிற்காலத்தில் மேலை நாடுகளில் தோன்றிய டிரம்பட், சாக்சபோன் போன்ற காற்றுக் கருவிகள் இந்த 'பூரி'யை ஒத்திருந்தன.

1840ஆம் ஆண்டில் அடோல்ப் சக்ஸ் என்பவர் இக்கருவியை கண்டுபிடித்ததால், அவரின் பெயரை உள்ளடக்கி சாக்சபோன் என அழைக்கப்படலாயிற்று.

## கூம்பிசைக்க‌ருவி / சாக்சபோனின் வடிவமைப்பு
பித்தளை அல்லது ஜெர்மன் வெள்ளியால் செய்யப்படும் சாக்சபோன், ஆங்கில எழுத்தான 'U' வடிவத்தில் அமையப் பெற்றிருக்கும். வாய் வைத்து ஊதும் முனையில் மூங்கில் பட்டை பொருத்தப்பட்டிருக்கும். விரல்துளைகளில் 'அசையும் பொத்தான்கள்' அமைந்திருக்கும். வாயால் ஊதிக்கொண்டு, இந்தப் பொத்தான்களை மூடித் திறந்து இசைப்பர். அப்போது வெளியாகும் ஒலி, உலோக நாதமாக இருக்கும். 

## புகழ்பெற்ற கலைஞர்கள்
* அமெரிக்காவின் சார்லி பார்க்கர் என்பவர், சாக்சபோன் வாசித்து பெரும்புகழ் ஈட்டினார்.
* இந்தியாவின் கத்ரி கோபால்நாத், கருநாடக இசையை சாக்சபோனில் வாசித்து, புதுமையான நிகழ்ச்சிகளைச் செய்தவர். கருநாடக இசையில் பயன்படுத்தும் வகையில் சாக்சபோனில் சில மாற்றங்களை இவர் செய்தார்.  

## உசாத்துணை
* பக்கம் எண்கள்: 417 & 418, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

## வெளியிணைப்புகள்
* Instruments In Depth: The Saxophone

பகுப்பு:காற்றிசைக் கருவிகள்
விடியும் முன்

**விடியும் முன்**, 2013 இல் வெளியான தமிழ்த் திரைப்படம். இதனை பாலாஜி கே. குமார் இயக்கியுள்ளார். இப்படம் நான்கு நண்பர்களைப் பற்றிய கதையாக உள்ளது.

## நடிப்பு
* பூஜா உமாசங்கர்
* மாளவிகா மணிகுட்டன்
* அமரேந்திரன்
* ஜான் விஜய்
* வினோத் கிசன்
* லட்சுமி ராமகிருஷ்ணன்

## இசை
இப்படத்துக்கு கிரிஷ் கோபாலகிருஷ்ணன் இசை அமைத்துள்ளார்.

## பாடல்கள்

## வெளி இணைப்புகள்
* தி இந்து விமர்சனம் 
* தினமலர் விமர்சனம்
* filmibeat இல் எஸ் ஷங்கர்
* பொங்குதமிழில் ஆழ்வாப்பிள்ளை 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தேசிய நெடுஞ்சாலை 8எ (இந்தியா)

**தேசிய நெடுஞ்சாலை 8எ** (NH 8A) குஜராத் மாநிலத்தில் உள்ள இந்திய தேசிய நெடுஞ்சாலையாகும்.
இச்சாலை அகமதாபாத்தை நாராயண் சரோவர் பகுதியுடன் இணைக்கிறது. இதன் மொத்த நீளம் 618 கி.மீ. (384 மைல்) ஆகும்.

## வழித்தடம்
* பகோடரா
* லிம்ப்டி
* சாய்லா
* பமென்போர்
* வங்கனெர்
* மொர்வி
* சமகியரி
* பசௌ
* கண்ட்லா
* மண்ட்வி
* கொதர
* பனடா
* நலியா

## மேற்கோள்கள்

பகுப்பு:இந்திய தேசிய நெடுஞ்சாலைகள்
வருவாய் கிராமம்

**வருவாய் கிராமம்** தமிழ்நாடு அரசின் வருவாய் துறையின்  கீழ் நிலை அங்கமாகும். இது சில கிராமங்களை உள்ளடக்கிய வருவாய்த் துறையின் நிர்வாகப் பகுதி ஆகும். இதன் அரச நிர்வாகப் பொறுப்பாளர் கிராம நிர்வாக அலுவலர் ஆவார். கிராம நிர்வாக அலுவலருக்கு ஒன்று அல்லது ஒன்றுக்கு மேற்பட்ட உதவியாளர்கள் இருப்பார்கள்.

## இவற்றையும் பார்க்கவும்
* குறுவட்டம் (பிர்கா)
* வருவாய் வட்டம் (தாலுகா)
* வருவாய் கோட்டம்
* மாவட்டம்
* தமிழக வருவாய்க் கோட்டங்கள்

## வெளி இணைப்புகள்
* தமிழ்நாடு அரசின் வருவாய்த்துறைக்கான இணையதளம் 

## மேற்கோள்கள்


பகுப்பு:தமிழக வருவாய்ப் பிரிவுகள்
பகுப்பு:தமிழ்நாடு வருவாய்த் துறை
புபொப 61

**புபொப 61** *(NGC 61)* என்பது திமிங்கில் விண்மீன் குழாமில் உள்ள **புபொப 61-அ** (அல்லது புபொப 61-1) மற்றும் **புபொப 61-ஆ** ( அல்லது புபொப 61-2 ) என்ற ஒரு சோடி ஒடுக்க உருவ அண்டங்களைக் குறிக்கும். இவை இரண்டும் 1785 ஆம் ஆண்டு செப்டம்பர் 10 ஆம் நாள் வில்லியம் எர்சல் என்பவரால் கண்டறியப்பட்டது.

## மேற்கோள்கள்

## வெளிப்புற இணைப்புகள்
* 
* NASA/IPAC Extragalactic Database
* SIMBAD Astronomical Database
* SEDS

புபொப 0061
புபொப 0061
0061
பகுப்பு:திமிங்கில விண்மீன் குழாம்
புபொப 62

thumb|புபொப 62
**புபொப 62** *(NGC 62)* என்பது திமிங்கில விண்மீன் குழாமில் உள்ள ஒரு சுருள் விண்மீன் பேரடையைக் குறிக்கிறது.  இது நடுவரை ஏற்றம் நஏ 00ம 17நி 05..4வி, நடுவரை இறக்கம் நஇ −13° 29′ 15″  என்ற அளவிலும் மற்றும் தோற்ற ஒளிப்பொலிவெண் 13.5 என்ற மதிப்பும் கொண்டுள்ளது.

## கண்டுபிடிப்பு

1883 ஆம் ஆண்டு அக்டோபர் மாதம் 8 ஆம் நாளில் எடோர்டு சீன் – மேரி சிடிபன் இச்சுருள் விண்மீன் பேரடையைக் கண்டறிந்தார்.

## உசாத்துணை
* Deep Sky Log

பகுப்பு:புதிய பொதுப் பட்டியல் பொருட்கள்
பகுப்பு:சுருள் விண்மீன் பேரடைகள்
பகுப்பு:திமிங்கில விண்மீன் குழாம்
புபொப 63

**புபொப 63** *(NGC 63)* என்பது பீசசு விண்மீன் குழாமில் உள்ள ஒரு சுருள் விண்மீன் பேரடையைக் குறிக்கிறது.  இது நடுவரை ஏற்றம் நஏ 00ம 17நி 45.5வி, நடுவரை இறக்கம் நஇ −11° 27′ 01″  என்ற அளவிலும் மற்றும் தோற்ற ஒளிப்பொலிவெண் 12.63 என்ற மதிப்பும் கொண்டுள்ளது .

## கண்டுபிடிப்பு

1865 ஆம் ஆண்டில் எயின்ரிச் லூயிசு டிஅரெசுடு இச்சுருள் விண்மீன் பேரடையைக் கண்டறிந்தார்.

## உசாத்துணை
* NASA/IPAC Extragalactic Database

பகுப்பு:சுருள் விண்மீன் பேரடைகள்
பகுப்பு:புதிய பொதுப் பட்டியல் பொருட்கள்
கொடைக்கானல்-மூணாறு சாலை

**கொடைக்கானல்-மூணாறு சாலை** (பழைய SH-18) தமிழ்நாட்டின் திண்டுக்கல் மாவட்டத்தில் தொடங்கி தேணி மாவட்டத்தின் வழியாக சென்று, கேரளாவில் உள்ள இடுக்கி மாவட்டத்தில் முடிவடைகிறது. இந்த சாலை 81 கிலோ மீட்டர் நீளமுள்ளது. இது 1942ஆம் ஆண்டில் ஆங்கிலேயர் ஆட்சியில் உருவாக்கப்பட்டு மேம்படுத்தப்பட்ட சாலை ஆகும். இந்த சாலை 2,480 மீட்டர் (8,140 அடி) உயரத்தில் வந்தரவு சிகரத்தில் அமைந்துள்ளது. இந்த சாலை 1990 ஆம் ஆண்டு மூடப்படுவதற்கு முன்பு இதுவே தென்னிந்தியாவின் மிக உயர்ந்த பகுதியில் அமைந்த சாலை ஆகும்.

## வரலாறு

1915 ஆம் ஆண்டு  வத்தலக்குண்டு முதல் கொடைக்கானல் வரை சாலை அமைக்கப்பட்டு போக்குவரத்திற்காக திறக்கப்பட்டது. 1925 ஆம் ஆண்டு கொடைக்கானலில் இருந்து பெரிஜம் ஏரி வழியாக டாப் ஸ்டேஷன் வரை சாலை அமைக்கப்பட்டது. இதுவே **எஸ்கேப் ரோடு** என்று ஆங்கிலேயர்களால் அழைக்கப்பட்டது. இச்சாலை மூணாறு முதல் கொச்சி வரை செல்லும் சாலையுடன் இணைகிறது. இச்சாலை வழியாக கொச்சியை அடைய 11 மணி நேரமாகும். மழைக் காலங்களில் இச்சாலையை பயன்படுத்த முடியாது.

1942 ஆம் ஆண்டு இரண்டாம் உலகப்போரின் போது ஜப்பான் மதராஸ் நகரை தாக்கியது. அப்போது மேலும் தாக்குதல் அதிகரிக்கும் என்று அஞ்சிய ஆங்கிலேயக் குடும்பங்கள் கொடைக்கானலுக்கு குடி பெயர்ந்தனர். மேலும் தாக்குதல் அதிகரித்தால், இவர்கள் கொச்சி துறைமுகத்தின் வழியாக தப்பிச்செல்ல இச்சாலையை பயன்படுத்த திட்டமிட்டிருந்தார்கள். எனவே, இந்த சாலை **எஸ்கேப் ரோடு** என்று அழைக்கப்பட்டது.

இந்த சாலை 1990 ஆம் ஆண்டு வரை பயன்பாட்டில் இருந்தது. தமிழ்நாடு வனத்துறைக்கும் கேரள நெடுஞ்சாலை துறைக்கும் ஏற்பட்ட உரிமைப் பிரச்சனைகளால் இந்த சாலையின் பராமரிப்பு கைவிடப்பட்டது. இதனால் இந்த சாலை தற்பொழுது பயன்பாட்டில் இல்லை.

## மேற்கோள்கள்

பகுப்பு:மாநில நெடுஞ்சாலைகள் (தமிழ்நாடு)
பகுப்பு:தமிழ்நாட்டில் சாலைகள்
பகுப்பு:இடுக்கி மாவட்டத்திலுள்ள சுற்றுலாத் தலங்கள்
ஆண்டிமனி ஐங்குளோரைடு

**ஆண்டிமணி ஐங்குளோரைடு** (*Antimony pentachloride*) என்பது SbCl5 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது ஒரு நிறமற்ற எண்ணெய் ஆகும். 106 பாகை செல்சியசு வெப்பநிலை முதல் இது சிதைவடையத் தொடங்கும்.ஆனால் இதனுடைய உப்பு மாதிரிகள் அசுத்தங்கள் கலந்திருப்பதால் மஞ்சளாகக் காணப்படுகின்றன. ஐதரோ குளோரிக் அமிலமாக ஆண்டிமணி ஐங்குளோரைடு  நீராற் பகுக்கப்படும் தன்மையால் இது மிகவும் அரிப்புத் தன்மை கொண்டதாக உள்ளது.

## தயாரிப்பு மற்றும் கட்டமைப்பு

குளோரின் வாயுவை உருகிய ஆண்டிமணி முக்குளோரைடு வழியாகச் செலுத்தும்போது ஆண்டிமணி ஐங்குளோரைடு உருவாகிறது.
  
:SbCl3 + Cl2 → SbCl5

வாயுரூப ஆண்டிமணி ஐங்குளோரைடு முக்கோண முப்பட்டக அமைப்பைப் பெற்றுள்ளது
.

## வேதி வினைகள்

ஆண்டிமணி ஐங்குளோரைடு உடனடியாக நிராற்பகுப்பு வினைக்கு உட்பட்டு ஐதரோ குளோரிக் அமிலமாக மாறுகிறது

:2 SbCl5 + 5 H2O → Sb2O5 + 10 HCl

அதிக அளவிலான குளோரைடு முன்னிலையில் வினை கட்டுப்படுத்தப்பட்டு, அறுகுளோரோஆண்டிமோனேட்டு சிக்கல் அயனி உண்டாகிறது.

:SbCl5 + Cl- → [SbCl6]-

ஆண்டிமணி ஐங்குளோரைடின் ஒற்றை நீரேறிகள் மற்றும் நான்காம் நீரேறிகள் SbCl5·H2O SbCl5·4 H2O.
உள்ளனவாக அறியப்பட்டுள்ளது.

ஆண்டிமணி ஐங்குளோரைடு பல லூயிசு காரங்களுடன் இணைந்து கூட்டுப் பொருள்களைத் தருகிறது லூயிசு காரத்தன்மையை நிர்ணயிக்கும் கட்மான் அளவீட்டில் தரப்படுத்தப்பட்ட லூயிசு அமிலமாக இது பயனாகிறது.
 
இது ஒரு வலிமையான ஆக்சிசனேற்றியாகவும் பயன்படுகிறது
.

## பயன்கள்

பலபடியாக்கல் வினைகளில் வினையூக்கியாகவும் கரிம சேர்மங்களில் குளோரினேற்றம் நிகழ்வதற்கும் ஆண்டிமணி ஐங்குளோரைடு பயன்படுகிறது.

## மேற்கோள்கள்

பகுப்பு:ஆண்டிமனி(V) சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
பகுப்பு:ஆக்சிசனேற்றிகள்
பேரியம் அசைடு

**பேரியம் அசைடு** (*Barium azide*) என்பது Ba(N3)2 என்ற மூலக்கூறு வாய்பாடு கொண்ட கனிம அசைடு ஆகும். இது வெடிக்கும் தன்மை கொண்டது. இயந்திர அசைவுகளுக்கு தூண்டப்படுவதில் காரீய அசைடைக் காட்டிலும் குறைவான தூண்டலுணர்வு கொண்டது.

## பயன்கள்
மக்னீசியம், சோடியம், பொட்டாசியம், லித்தியம், உருபீடியம் மற்றும் துத்தநாக சல்பேட்டுகளுடன் சேர்ந்து அவற்றின் அசைடுகள் தயாரிப்பில் பேரியம் அசைடு பயன்படுகிறது. ஆனால் இதன் நீராற்பகுபடும் தன்மையால் இதனைத் தனித்துப் பிரித்தெடுத்தல் சிக்கலான செயலாக உள்ளது.
 
:Ba(N3)2 + Li2SO4 → 2 LiN3 + BaSO4

பேரியம் அசைட்டை சூடுபடுத்துவதன் மூலம் தூய்மையான நைட்ரசன் தயாரிக்கப்படுகிறது.

:Ba(N3)2 → Ba + 3 N2

## மேற்கோள்கள்

பகுப்பு:அசைடுகள்
பகுப்பு:பேரியம் சேர்மங்கள்
பகுப்பு:வெடிக்கும் வேதிப்பொருட்கள்
பகுப்பு:கனிம வேதியியல் சேர்மங்கள்
டாப் ஸ்டேஷன்

**டாப் ஸ்டேஷன்** தமிழ் நாட்டில் தேனி மாவட்டத்தில் உள்ள கண்ணன் தேவன் மலைகளில் ஒரு பகுதியாக உள்ளது. இது மூணாறில் இருந்து 35 கிலோ மீட்டர் தொலைவில் அமைந்துள்ளது. இந்த பகுதியில் அரிய நீலக்குறிஞ்சி மலர்கள் பிரபலமாக உள்ளது. இதனருகில் குறிஞ்சிமலா சரணாலயம் இருக்கிறது.

டாப் ஸ்டேஷன் மூணாரிலிருந்து போடிநாயக்கனூர்க்கு தேயிலை விநியோகிப்பதற்கான முனையமாக இருந்தது. டாப் ஸ்டேஷனிலிருந்து போடிநாயக்கனூர்க்கு வான்வழி இழுவை வண்டி (ropeway) மூலம் தேயிலை கொண்டு செல்லப்பட்டது. வான்வழி இழுவை வண்டி (ropeway)  மலை முகட்டிலிருந்து செங்குத்தான பாறை மேலே 1902 ல் கட்டப்பட்டது. பழைய கொடைக்கானல்-மூணாறு சாலை டாப் ஸ்டேஷன் வழியாக செல்கிறது.

## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பேரியம் ஆக்சலேட்டு

**பேரியம் ஆக்சலேட்டு** *(Barium oxalate )* என்பது BaC2O4 என்ற மூலக்கூறு வாய்பாடு கொண்ட ஆக்சாலிக் அமிலத்தின் பேரியம் உப்பாகும். இது வெண்மை நிற துகள்களாக நெடியற்று உள்ளது. மக்னீசியம் சேர்க்கப்படும் சிறப்பான வாணவெடிச் செய்முறைகளில் சிலவேளைகளில் பச்சை வண்ண உற்பத்திக்காக பேரியம் ஆக்சலேட்டு பயன்படுத்தப்படுகிறது.
 
பேரியம் ஆக்சலேட்டு பெரும்பாலும் அதிக நிலைப்புத் தன்மையுடன் இருப்பதால் வலிமையான அமிலங்களுடன் இதனால் வினைபுரிய இயல்கிறது. தோலில் பட்டால் இலேசான எரிச்சலை உண்டாக்கும். உட்கொள்ள நேரிட்டால் இது ஒரு நச்சாக செயல்படுகிறது. குமட்டல், வாந்தி, சிறுநீரக செயலிழப்பு மற்றும் உணவுப் பாதையில் காயமேற்படுத்துதல் போன்ற பாதிப்புகளை உண்டாக்கும். பேரியம் ஆக்சலேட்டு தயாரிக்க ஆக்சாலிக் அமிலம், பேரியம் ஐதராக்சைடு எண்ம ஐதரேட்டு மற்றும் பேரியம் ஐதராக்சைடு போன்ற தாதுப்பொருட்கள் தேவைப்படுகின்றன.

பேரியம் குளோரைடு கரைசல் மற்றும் ஆக்சாலிக் அமிலக் கரைசல் ஆகியவற்றை சேர்த்தும் மாற்று முறையில் பேரியம் ஆக்சலேட்டு தயாரிக்கலாம்.

BaCl2 + H2C2O4 → BaC2O4↓ + 2 HCl 
 
மற்ற வாணவேடிக்கை செய்பொருட்களில் இருந்து இது வேறுபட்டதாகும். அவை ஆக்சிசனேற்றிகளாகச் செயல்படுகின்றன, இது மட்டுமே ஆக்சிசன் ஒடுக்கியாகச் செயல்படுகிறது. நிரில் முற்றிலும் கரையாத பேரியம் ஆக்சலேட்டு சுடுபடுத்தும் போது ஆக்சைடாக மாற்றமடைகிறது.

## வெளிப்புற இணைப்புகள்
* rec.pyrotechnics FAQ
* MSDS 
* http://www.americanelements.co.uk/baoxl.html
* http://www.chemspider.com/Chemical-Structure.61508.html

பகுப்பு:பேரியம் சேர்மங்கள்
பகுப்பு:ஆக்சலேட்டுகள்
பிரின் செயல்முறை

**பிரின் செயல்முறை** *( Brin process )* என்பது தொழில் முறையில் ஆக்சிசன் தயாரிக்கப் பயன்படும் ஒரு செயல்முறையாகும். இம்முறையில் ஆக்சிசன் தயாரிப்பது தற்பொழுது வழக்கொழிந்து விட்டது. இச்செயல்முறையில் 500 முதல் 600 பாகை செல்சியசு வெப்பநிலையில் பேரியம் ஆக்சைடு காற்றுடன் வினைபுரிந்து முதலில் பேரியம் பெராக்சைடைக் கொடுக்கிறது. பின்னர் 800 பாகை செல்சியசு வெப்பநிலையில் இது சிதைந்து ஆக்சிசனை வெளிவிடுகிறது.

:2 BaO + O2 ⇌ 2  BaO2

இச்செயல்முறை 1811 ஆம் ஆண்டில் சோசப் லூயிசு கேலூசக் மற்றும் லூயி சாக் தெனார் என்பவர்களால் கண்டறியப்பட்டது. பின்னர் 1852 ஆம் ஆண்டில் சீன் – பாப்டிசுடு போசிங்கால்டு இச்செயல்முறையை விரிவுபடுத்தி ஆக்சிசன் தயாரிக்க முற்பட்டார். ஆனால் இச்செயல்முறை சில சுற்றுகளுக்குப் பின்னர் தோல்வியடைந்தது. கியுவெண்டின் மற்றும் ஆர்தர் லியோன் பிரின் என்ற இவருடைய இரு மாணவர்கள் பேரியம் கார்பனேட்டில் கார்பன் டை ஆக்சைடு சுவடுகள் இருப்பதைக் கண்டறிந்தனர். இந்த கார்பன் டை ஆக்சைடை நீக்க சோடியம் ஐதராக்சைடு சேர்த்து சிக்கலைத் தீர்த்தனர். 1884 ஆம் ஆண்டில் அவர்கள் ஒரு தொழிற்சாலையை நிறுவி மேம்படுத்தப்பட்ட இம்முறையில் ஆக்சிசன் தயாரித்தனர். சுண்ணாம்பொளி க்காக பயன்படுத்துவது மட்டுமே ஆக்சிசனின் அப்போதைய முக்கியப் பயன்பாடாக இருந்தது. 19 ஆம் நூற்றாண்டு முடிவதற்கு முன் நீரை மின்னாற்பகுத்தல் மற்றும் திரவமாக்கப் பட்ட காற்றை பகுதி காய்ச்சி வடித்தல் போன்ற ஆக்சிசன் உற்பத்தி முறைகள் எளிமையானதால் இச்செயல்முறை சிறிது சிறிதாக வழக்கொழிந்தது

## மேற்கோள்கள்

.

பகுப்பு:வேதியியல் செயல்முறைகள்
பகுப்பு:ஆக்சிசன்
பகுப்பு:தொழிற்சாலை வாயுக்கள்
மேல் பவானி

**மேல் பவானி** (*Upper Bhavani*) என்பது தமிழ்நாட்டில் நீலகிரி மாவட்டத்தில் மஞ்சூர் அருகே அமைந்துள்ள ஏரி. இது நீலகிரி–கேரள எல்லையில் அமைந்துள்ளது. மேல் பவானியில் பவானி ஏரி உள்ளது. இவ்விடத்திலிருந்தே பவானி ஆறு  உற்பத்தியாகிறது. மேல் பவானி அணை குந்தா நீர் மின் திட்டத்தின் முக்கிய நீராதாரமாக உள்ளது.

இது ஊட்டியில் இருந்து 47 கிலோ மீட்டர் தொலைவில் அமைந்துள்ளது. அணையின் மொத்த கொள்ளளவு  210 அடி ஆகும். இங்கு அடர்ந்த காட்டுக்குள் ஆதிவாசி மக்கள் குடி இருக்கின்றனர். ஊட்டியில் இருந்து மிக குறைந்த பேருந்துகளே இயக்கப்படுகின்றன.

இங்குள்ள காடுகளில் புலிகள், ஓநாய்கள், காட்டுப் பூனைகள், காட்டு நாய்கள், சாம்பார் ராட்சத அணில், நீலகிரி குரங்குகள், சிறுத்தைப்புலிகள் வாழ்கின்றன.

## உசாத்துணை
*http://www.dinamalar.com/news_detail.asp?id=308738&Print=1

பகுப்பு:இந்தியாவில் உள்ள மலை வாழிடங்கள்
பகுப்பு:நீலகிரி மாவட்டத்திலுள்ள ஊர்களும் நகரங்களும்
பேரியம் பெராக்சைடு

**பேரியம் பெராக்சைடு** அல்லது **பேரியம் பெரொக்சைட்** (*Barium peroxide*) என்பது BaO<sub>2</sub> என்ற மூலக்கூறு வாய்பாடு கொண்ட கனிமச் சேர்மமாகும். தூய்மையான நிலையில் வெண்மையாகவும் தூய்மையற்ற நிலையில் சாம்பல் நிறத்திலும் இவ்வுப்பு காணப்படுகிறது. பொதுவாகக் காணப்படும் கனிம பெராக்சைடுகளில் ஒன்றான இதுதான் முதன்முதலில் கண்டறியப்பட்ட பெராக்சைடாகும். ஒரு ஆக்சிகரணியாக இது எரியும்போது மற்ற பேரியம் சேர்மங்களைப் போலவெ இதுவும் ஒளிரும் பச்சை வண்ணத்தைத் தருகிறது. பேரியம் பெராக்சைடு பட்டாசுத் தொழிலிலும் சிறிதளவு பயன்படுகிறது. ஐதரசன் பெராக்சைடுக்கு  முன்னோடியாகவும் இது பயன்படுத்தப்பட்டது.

## கட்டமைப்பு
பேரியம் பெராக்சைடு ஒரு பெராக்சைடு வகை உப்பாகும். இது இரண்டு துணை அலகுகள் ஆக்சிசனைக் கொண்டுள்ளது. திடரூப பேரியம் பெராக்சைடு கால்சியம் கார்பைடிற்கு (CaC2). ஒத்த சமவடிவ மூலகத்தைப் பெற்றுள்ளது. 
  
## தயாரிப்பும் பயன்களும்
ஆக்சிசன் பேரியம் ஆக்சைடுடன் மீள்வினை புரிவதால் பேரியம் பெராக்சைடு தோன்றுகிறது. சுமார் 500 பாகை செல்சியசு வெப்பநிலையில் பெராக்சைடு தோன்றுகிறது மற்றும் 820 பாகை செல்சியசு வெப்பநிலையில் ஆக்சிசன் வெளிவிடப்படுகிறது.

: 2 BaO  +  O2  2 BaO2

சுற்றுச்சூழலில் இருந்து ஆக்சிசன் பிரித்தெடுக்கப்படும் இவ்வினையே பிரின் செயல்முறை தற்பொழுது வழக்கொழிவதற்கு  அடிப்படையாகும். மற்ற ஆக்சைடுகளான Na2O மற்றும் SrO போன்றனவும் இவ்வாறே செயல்படுகின்றன.

முன்னர் பேரியம் பெராக்சைடு கந்தக அமிலத்துடன் சேர்க்கப்பட்டு ஐதரசன் பெராக்சைடு தயாரிக்கப்பட்ட முறையும் தற்பொழுது வழக்கொழிந்து விட்டது:

:BaO2 + H2SO4 → H2O2 + BaSO4.

கரையாத பேரியம் சல்பேட்டு வடிகட்டுதல் மூலம் கலவையிலிருந்து பிரிக்கப்பட்டது.

## அடிக்குறிப்புகள்


## இவற்றையும் காண்க
*பேரியம் ஆக்சைடு

## வெளிப்புற இணைப்புகள்
*
*MSDS at sigma aldrich

பகுப்பு:பேரியம் சேர்மங்கள்
பகுப்பு:பெராக்சைடுகள்
பகுப்பு:ஆக்சிசனேற்றிகள்
புதுகண்டிகை

**புதுகண்டிகை** என்பது இந்தியாவிலுள்ள தமிழகத்தின் வேலூர் மாவட்டத்தில் உள்ளது. இது அரக்கோணம் தாலுகாவின் சயனபுரம் ஊராட்சியின் கீழ் வருகின்றது.

## அமைவிடம்
இது மாவட்டத் தலைநகரான வேலூரிலிருந்து கிழக்கில் 64 கி.மீ தொலைவிலும் அண்டையூரான நெமிலியிருந்து 2 கி.மீ தொலைவிலும் மாநிலத் தலைநகரான சென்னையிலிருந்து 78 கி.மீ லும் அமைந்துள்ளது.

## அரசியல்
இது அரக்கோணம் சட்டமன்றத் தொகுதியிலும், அரக்கோணம் மக்களவைத் தொகுதியிலும் சேர்க்கப்பட்டுள்ளது.

## சான்றுகள்

பகுப்பு:வேலூர் மாவட்டத்திலுள்ள கிராமங்கள்
நியூகாசில் பன்னாட்டு விளையாட்டு மையம்

**ஹண்டர் விளையாட்டரங்கம்** (*Hunter Stadium*) அல்லது **நியூகாசில் பன்னாட்டு விளையாட்டு மையம்** (*Newcastle International Sports Centre*) என்பது ஆத்திரேலியாவின் நியூகாசில் நகரில் அமைந்துள்ள ஒரு பல-நோக்கு விளையாட்டரங்கம் ஆகும். இங்கு நியூகாசில் நைட்சு அணி (ரக்பி), நியூகாசில் ஜெட்சு அணி (காற்பந்து விளையாட்டுகளும் விளையாடப்படுகின்றன. நியூ சவுத் வேல்ஸ் மாநில அரசுக்குச் சொந்தமான இவ்வரங்கத்தை ஹண்டர் பிராந்திய விளையாட்டு ஆணையம் நிருவகித்து வருகிறது. இவ்வரங்கத்தின் முன்னைநாள் நல்கையாளர்களின் விளம்பரங்கள் கருதி, இவ்வரங்கிற்கு முன்னர் "மாரத்தான் விளையாட்டரங்கம்" (*Marathon Stadium*), "எனர்ஜிஆத்திரேலியா விளையாட்டரங்கம்" *EnergyAustralia Stadium*), "ஆஸ்கிரிட் விளையாட்டரங்கம்" (*Ausgrid Stadium*) ஆகிய பெயர்கள் இருந்தன. ஆசியக் கால்பந்துக் கூட்டமைப்பின் 2015 ஆசியக் கிண்ணப் போட்டிகளின் போது இது **நியூகாசில் விளையாட்டரங்கம்** எனவும் அழைக்கப்பட்டது.

## மேற்கோள்கள்

## வெளி இணைப்புகள்
*Official site
*EnergyAustralia Stadium page at newcastleknights.com.au 

பகுப்பு:நியூ சவுத் வேல்ஸ்
பகுப்பு:ஆத்திரேலிய விளையாட்டரங்குகள்
கன்னாதிட்டி காளி கோவில்

**கன்னாதிட்டி காளி கோவில்** இலங்கையின் வடபகுதியான யாழ்ப்பாணம் நகரத்தில் கஸ்தூரியார் தெருவும் கன்னாதிட்டி தெருவும் சந்திக்கும் இடத்தில் அமைந்துள்ளது. யாழ்ப்பாணம் தொடருந்து நிலையத்தில் இருந்து 1.5 கி.மீ. தூரத்தில் அமைந்துள்ளது. காளி அம்பாள் வடக்கு பார்த்து அமர்ந்துள்ளார். காளிதேவியின் நேர் எதிரே தாமரை குளம் அமைந்துள்ளது. வெளிப்புறத்தில் கிழக்கு பார்த்து முதல் தரிசனம் அருள்பவர் மூக்சிக்கவாகனன் பறந்து விரிந்த அரசமரத்தடியின் கீழே  சந்நிதி கொண்டிருக்கிறார். இக் கோவிலைச் சுற்றி வடமேற்கில் சிவன் கோவிலும் வடகிழக்கில் பெருமாள் கோவிலும் அமைந்துள்ளன.

நவராத்திரி காலங்களில் வெகு சிறப்பாகப் பூசைகள் நடைபெறும். மாசி மாதம் அம்பாளுக்குத் திருவிழா பத்து  நாட்கள் நடைபெறும் அத்துடன் அந்நாட்களில் உத்சவ அம்பிகை  எட்டு யாழிகள் அமைந்த சித்திரத் தேரில் மேல் அமர்ந்து வெளிவீதி உலா வருவாள்.

பகுப்பு:யாழ்ப்பாண மாவட்டத்தில் உள்ள கோயில்கள்
கொடுமலை

**கொடுமலை** இந்திய மாநிலமான தமிழ்நாட்டின்,  சேலம் மாவட்டத்தின் கிழக்கு பகுதியில் அமைந்துள்ளது. கடல் மட்டத்திலிருந்து 553 மீட்டர் உயரத்தில் உள்ளது. சேலத்தில் இருந்து 20 கி.மீ. தொலைவில் உள்ளது.

பெரியார் பல்கலைக்கழகத்தின் ஆராய்ச்சி புள்ளிவிவரத்தின்படி, கொடுமலையில் 30.5 மீட்டர் ஆழம் வரை கீழே, 12.7 மில்லியன் டன் இரும்புத் தாது இருப்பு கொண்டிருக்கிறது என்று மதிப்பிடப்பட்டுள்ளது. அதே மலையை சுற்றி, அதே ஆழத்தில் 10.7 மில்லியன் டன் இரும்புத் தாது இருப்பு கொண்டிருக்கும் என்று மதிப்பிடப்பட்டுள்ளது.

## மேற்கோள்கள்

* About Godumalai
* Research information
* In news 

பகுப்பு:சேலம் மாவட்டம்
பகுப்பு:தமிழ்நாட்டில் உள்ள மலைகள்
சென்னை புத்தகக் காட்சி 2015

**சென்னை புத்தகக் காட்சி 2015** அல்லது **38-வது சென்னை புத்தகக் காட்சி** 9 ஜனவரி முதல் 21 ஜனவரி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ., உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி ஆகும். ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 38ஆவது ஆகும்.

## நேரம்
* விடுமுறை நாட்களில்: காலை 11:00 மணி முதல் இரவு 8:30 மணி வரை
* வேலை நாட்களில்: மதியம் 2:00 மணி முதல் இரவு 8:30 மணி வரை

## சிறப்பம்சங்கள்
* 700க்கும் மேற்பட்ட அரங்குகள்
* 2,00,000 சதுர அடி பரப்பளவில் அமைக்கப்பட்டுள்ளது

## வசதிகள்
* பிரத்யேகமான வாகன நிறுத்தங்கள்

## மேற்கோள்கள்


## வெளியிணைப்புகள்
* அதிகாரப்பூர்வ இணையத்தளம் 

பகுப்பு:தமிழ்நாட்டில் புத்தகக் கண்காட்சிகள்
பகுப்பு:சென்னையின் ஆண்டு நிகழ்வுகள்
பகுப்பு:2015 இல் இந்தியா
புபொப 64

**புபொப 64** *(NGC 64)* எனப் புதிய பொதுப் பட்டியலில்  திமிங்கில விண்மீன் குழாமில் உள்ள ஒரு தண்டு கருச்சுருள் அண்டம் பட்டியலிடப்பட்டுள்ளது. இவ்வண்டம் 1886 ஆம் ஆண்டு லூவிசு சுவிப்டு என்பவரால் கண்டறியப்பட்டது.

## மேற்கோள்கள்

பகுப்பு:தண்டு கருச்சுருள் அண்டங்கள்
பகுப்பு:திமிங்கில (விண்மீன் குழாம்)
0064
பகுப்பு:திமிங்கில விண்மீன் குழாம்
வடக்கு தில்லி மாவட்டம்

**வடக்கு தில்லி மாவட்டம்** வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **[[நரேலா]]** நகர்புற பகுதி ஆகும்.

## அமைவிடம்
வடக்கு தில்லி மாவட்டத்தின் கிழக்கில் யமுனை ஆறு, வடகிழக்கு தில்லி மாவட்டம்;
வடக்கிலும், மேற்கிலும் வடமேற்கு தில்லி மாவட்டம்; தென்மேற்கில் மேற்கு தில்லி மாவட்டம்; தெற்கில் மத்திய தில்லி மாவட்டம் எல்லைகளாக உள்ளது.

## மாவட்ட நிர்வாகம்
வடக்கு தில்லி மாவட்டம் *நரேலா*, *மாடல் நகரம்* மற்றும் *அலிப்பூர்*  என மூன்று வருவாய் வட்டங்களைக் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,656,539 ஆக உள்ளது. நகரப்புறங்களில் 94.15%  மக்களும்;  கிராமப்புறங்களில் 5.85% மக்களும்;  வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 27.81%  ஆக உயர்ந்துள்ளது. மக்கள் தொகையில் 1,960,922 ஆண்களும்; 1,695,617 பெண்களும் உள்ளனர். ஆயிரம் ஆண்களுக்கு 865  பெண்கள் என்ற விகிதத்தில் பாலின விகிதம் உள்ளது.  443 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 8,254  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  84.45 % ஆகவும், ஆண்களின் படிப்பறிவு 89.66 % ஆகவும், பெண்களின் படிப்பறிவு 78.41 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 449,894 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 3,211,042 (87.82 %)  ஆகவும்;     இசுலாமிய சமய  மக்கள் தொகை 291,330  (7.97 %)  ஆகவும்;   சமண சமய மக்கள் தொகை 43,460 (1.19 %) ஆகவும்;  சீக்கிய சமய மக்கள் தொகை 92,129  (2.52 %) ஆகவும்;  கிறித்தவ மக்கள் தொகை 14,100  (0.39 %) ஆகவும்;   பௌத்த சமய மக்கள் தொகை 2,281 (0.06 % )  உள்ளது.

### மொழிகள்
தேசிய தலைநகர் வலயத்தின்-NCT ஆட்சி மொழிகளான இந்தி மற்றும் ஆங்கில மொழியுடன்,  பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.

## மேற்கோள்கள்

* வடக்கு தில்லி மாவட்டத்தின் இணையதளம்
* வடக்கு தில்லி மாவட்டத்தின் வரைபடம் 

## வெளி இணைப்புகள்
* வடக்கு தில்லி அலுவல் இணையதளம்
*வடக்கு தில்லியில் பார்க்க வேண்டிய இடங்கள்

பகுப்பு:தில்லி மாவட்டங்கள்
பகுப்பு:வடக்கு தில்லி மாவட்டம்
புபொப 66

thumb|புபொப 66
**புபொப 66** *(NGC 66)* எனப் புதிய பொதுப் பட்டியலில்  திமிங்கில விண்மீன் குழாமில் உள்ள ஒரு தண்டு கருச்சுருள் அண்டம் பட்டியலிடப்பட்டுள்ளது. இவ்வண்டம் 1886 ஆம் ஆண்டு பிராங் முல்லர் என்பவரால் கண்டறியப்பட்டது.

## References

## இவற்றையும் காண்க

* புதிய பொதுப் பட்டியல்
* புதிய பொதுப் பட்டியல் பொருட்கள்
* விண்மீன் பேரடைகள்

பகுப்பு:திமிங்கில் (விண்மீன் குழாம்)
பகுப்பு:வடிவமைப்பு அண்டங்களின் பட்டியல்
பகுப்பு:புதிய பொதுப் பட்டியல் பொருட்கள்
பகுப்பு:முதன்மை அண்டங்களின் பட்டியல்
பகுப்பு:திமிங்கில விண்மீன் குழாம்
பகுப்பு:நீள்வட்ட அண்டங்கள்
மாதொருபாகன் (புதினம்)

**மாதொருபாகன்** என்பது பெருமாள் முருகன் எழுதி 2010 இல் தமிழ்நாட்டில் காலச்சுவடு பதிப்பகத்தால் வெளியிடப்பட்ட ஒரு தமிழ்ப் புதினம் ஆகும்.  இந்தப் புதினம் குழந்தை இல்லாத தம்பதியர், குழந்தை பெறுவதற்காக, பெண் திருமணத்துக்கு அப்பாலான உடலுறவு கொள்வதையும், இதை சாதிய ஒடுக்குமுறை நிறைந்த ஒரு சமூகம் எதிர்த்து அந்த தம்பதியரை அழிப்பதையும் பற்றிய புதினக் கதை ஆகும்.

இந்தப் புதினத்தின் உள்ளடக்கத்தை இந்துத்துவ அமைப்புகளும், சாதி அமைப்புகளும் எதிர்த்தன. இதனால் பெருமாள் முருகன் பாரிய சிக்கல்களை எதிர்நோக்கினார்.  இதனால் இவர் எழுதுவதையே நிறுத்திவிட்டதாகக் கூறி உள்ளார்.  

## மொழிபெயர்ப்பு
இந்தப் புதினம் ஆங்கிலத்தில் வன் பார்ட் ஃவுமன் (One Part Woman) என்று அநிருத்தன் வாசுதேவனால் மொழிபெயர்க்கப்பட்டுள்ளது. இந்நூலுக்கு சிறந்த ஆங்கில மொழிபெயர்ப்பு நூல் வகைப்பாட்டில் 2016 ஆம் ஆண்டிற்கான சாகித்திய அகாதமி விருது அறிவிக்கப்பட்டது.

## மேற்கோள்கள்


## வெளி இணைப்புகள்
* "மாதொருபாகன்" நாவல் சர்ச்சையும், கருத்துரிமைப் பிரச்சனைகளும்-பெட்டகம்
* ஆவணக்களரியாகும் புதினம் 
* Why Indian author Perumal Murugan quit writing - 

பகுப்பு:2010 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
பகுப்பு:காலச்சுவடு பதிப்பக நூல்கள்
பகுப்பு:பெருமாள் முருகன் புதினங்கள்
இலங்கையின் வட மாகாண ஆறுகள்

**வடக்கு மாகாண ஆறுகளின் பட்டியல்** () என்பது இலங்கையில் உள்ள ஒன்பது மாகாணங்களில் ஒன்றான வடக்கு மாகாணத்தில் உள்ள ஆறுகளின் பட்டியல் ஆகும். வட மாகாணம் இலங்கையின் தமிழ் நாடு என்றும் அழைக்கப்படுகின்றது.

## முக்கிய ஆறுகள்

இந்த மாகாணத்தில் யாழ்ப்பாணக் குடாநாடு, மற்றும் வன்னி ஆகிய பகுதிகளில் பாயும் வற்றா ஆற்றிலிருந்து நிலத்தடி நீர் கிணறுகள் மற்றும் பாசனக் குளங்களுக்கு பாய்ச்சப்படுகிறது. இதில் முக்கிய ஆறுகளின் பட்டியல் பின் வருமாறு:

## மேலும் காண்க
*இலங்கையின் ஆறுகள்
*வட மாகாணம், இலங்கை
*2000 இலங்கைச் சூறாவளி

## மேற்கோள்கள்

## வெளி இணைப்புகள்

பகுப்பு:இலங்கையின் ஆறுகள்
பகுப்பு:வட மாகாண ஆறுகள்
தேசிய நெடுஞ்சாலை 8சி (இந்தியா)

**தேசிய நெடுஞ்சாலை 8சி** (NH 8C) குஜராத் மாநிலத்தில் உள்ள தேசிய நெடுஞ்சாலைகளில் ஒன்று. இச்சாலை சிலோட மற்றும் சர்கெஜ் பகுதியை இணைகிறது. இதன் மொத்த நீளம் 46 கி.மீ. (29 மைல்) ஆகும்.

## வழித்தடம்
* காந்திநகர்
## மேற்கோள்கள்

பகுப்பு:இந்திய தேசிய நெடுஞ்சாலைகள்
பிருந்தாவன தீபகேளி ஆட்டம்

**பிருந்தாவன தீபகேளி ஆட்டம்**,  மதுரை, தஞ்சாவூர், கும்பகோணம், பரமக்குடி சேலம், அய்யம்பேட்டை போன்ற ஊர்க்கோயில் திருவிழாக்களில், சௌராட்டிர சமூக ஆண்களால்  நடத்தி காண்பிக்கப்படுகிறது.

தீபம் என்பதற்கு விளக்கு என்று பொருள். ‘கேளி’ என்பது கொண்டாட்டத்தை அதாவது கேளிக்கையைக் குறிக்கும். தீபத்தைச் சுற்றி மகிழ்ச்சியுடன் குதித்து ஆடி மகிழ்வது ”தீபகேளி” ஆகும்.

ஒரு தீபத்தை ஆட்ட வட்டத்திற்குள் நடுவில் வைத்து வழிபட்டு, பின் அதனைச் சுற்றி சுற்றி கோலாட்டம் ஆடுகின்றனர். இந்நிகழ்வில் தீபம் கண்ணனாகக் கொள்ளப்படுகிறது. ஆட்டக் கலைஞர்கள் தங்களை ராதையாகவும், கோபிகைப் பெண்களாக ஒப்பனை செய்து கொண்டு ஆடுகின்றனர்.

பிருந்தாவனத்தில் கிருஷ்ணர், கோபியர்களிடம் ராசகிரிடை செய்தமை ‘பிருந்தாவன தீபகேளி’ யாகும். பிருந்தாவனத்தில் கண்ணன், ராதையுடனும், கோபியர் பெண்களுடனும் சேர்ந்து ஆடுவதை இக்கோலாட்டம்  பிரதிபலிக்கிறது. கண்ணனுடைய பிருந்தாவன ராசாக்கிரீடை, ஜலக்கிரீடை லீலைகளை விளக்கும் ஆட்டம் என்பதால் பிருந்தாவன தீபகேளி ஆட்டம் எனப்பட்டது. இப்புராண கால  நிகழ்வே பிருந்தாவன தீபகேளி ஆட்டத்தின் அடிப்படையாகும்.

## மேற்கோள்கள்


## வெளி இணைப்புகள்
* கோலாட்டம், பிருந்தாவன தீப கேளி ஆட்டத்தின் ஒரு பகுதி
* பாம்பாட்டம்

பகுப்பு:சௌராட்டிரர்
பகுப்பு:தமிழ்நாட்டு விழாக்கள்
மோனல் கஜ்ஜர்

**மோனல் கஜ்ஜர்** தென்னிந்திய திரையுலகை சேர்ந்த  ஓர் இந்தியத் திரைப்பட நடிகை மற்றும் மாடல் ஆவர்

## தொழில் வாழ்க்கை
இவர் வணிகவியல் துறையில் பட்டம் பெற்ற பிறகு, டெக்ஸ்டைல் துறையில் மேற்பார்வையாளர் வேலை செய்து வந்தார். இவரது யோகா ஆசிரியரின் கருத்துரைப்படி, 2011 இல் ரேடியோ மிர்ச்சி ஏற்பாடு செய்த, மிர்ச்சி ராணி தேனீ அழகி போட்டியில் கலந்து வெற்றி பெற்றார். பின்னர் மிஸ் குஜராத் பட்டத்தையும் வென்றார்.

இவரது முதல் திரைப்படம் வெளியாகும் முன்னர், தமிழ், தெலுங்கு மொழிகள் உட்பட  ஐந்து படங்களில் கையெழுத்திட்டார்.  2012 இல் வெளிவந்த டிராகுலா எனும் மலையாள படத்தின் மூலம் திரையில் அறிமுகமானார். இவரது முதல் இரண்டு தமிழ் படங்கள் வானவராயன் வல்லவராயன், சிகரம் தொடு திரைப்படங்கள் ஒரே நாளில் வெளியாயின. இவர் சிகரம் தொடு படத்தில், நடிப்பிற்காக நல்ல விமர்சனங்களைப் பெற்றார்.

## திரைப்படப் பட்டியல்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:1987 பிறப்புகள்
ரெம்பியா

**ரெம்பியா** (ஆங்கிலம், மலாய் மொழி: ***Rembia***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவில் இருக்கிறது. வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடியில் இருந்து 18.5 கி.மீ. தொலைவில் இருக்கிறது.

இந்த நகருக்கு மிக அருகில் இருப்பது அலோர் காஜா நகரமாகும். இங்குள்ள மக்கள் பெரும்பாலும் விவசாயத் துறையில் ஈடுபட்டுள்ளனர். இங்கு மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.

அலோர் காஜா நகரத்தின் மேம்பாட்டு காரணங்களுக்காக அந்த ரப்பர் தோட்டங்கள் அழிக்கப்பட்டு விட்டன. ரப்பர் தோட்டங்களில் வாழ்ந்த தமிழர்கள், நகர்ப்புறங்களுக்கு இடம் பெயர்ந்து விட்டனர். இருப்பினும், இங்குள்ள ரெம்பியா தமிழ்ப்பள்ளி இன்னும் செயல்பட்டு வருகிறது.

## அருகிலுள்ள நகரங்கள்

* சுங்கை பெத்தாய்
* லெண்டு
* பாயா ரும்புட்
* செங்

## மேற்கோள்கள்

‎

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
ரீட்டா ஓறா

**ரீடா ஓறா** () ஒரு நடிகை பாடகி மற்றும் பாடலாசிரியர் ஆவார். இவர் பாஸ்ட் அன்ட் பியூரியஸ் 6, பிப்டி சேட்ஸ் ஒப் கிரே போன்ற திரைப்படங்களில் நடித்துள்ளார்.

## திரைப்படங்கள்

## சின்னத்திரை

## வெளி இணைப்புகள்
* 
* 
* Roc Nation profile 
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயப் பாடகர்கள்
பகுப்பு:பாடலாசிரியர்கள்
பகுப்பு:பாடகர்கள்-பாடலாசிரியர்கள்
விக்டோர் ரசுக்

**விக்டோர் ரசுக்** (**Victor Rasuk**, பிறப்பு: ஜனவரி 15, 1984) ஒரு அமெரிக்க நாட்டு நடிகர் ஆவார். இவர் ஜோப்ஸ், காட்சில்லா, பிப்டி சேட்ஸ் ஒப் கிரே போன்ற பல திரைப்படங்களில் நடித்துள்ளார்.

## ஆரம்பகால வாழ்க்கை
விக்டோர் ரசுக் ஜனவரி 15, 1984ஆம் ஆண்டு நியூயார்க் நகரம், நியூ யோர்க், அமெரிக்காவில் பிறந்தார். இவரின் பெற்றோர்கள் டொமினிக்கன் நாட்டை சேர்ந்தவர்கள். இவர் தனது 14வது வயதில் நடிப்புத் துறைக்கு அறிமுகமானர்.

## திரைப்படங்கள்

## வெளி இணைப்புகள்
*
*
* Interview on nocheLatina.com

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
தேசிய நெடுஞ்சாலை 8டி (இந்தியா)

**தேசிய நெடுஞ்சாலை 8டி** (NH 8D) குஜராத் மாநிலத்திலுள்ள தேசிய நெடுஞ்சாலைகளில் ஒன்று. இந்த நெடுஞ்சாலை ஜெட்பூர் (தேநெ 8பி) மற்றும் சோம்நாத் (தேநெ 8இ) போன்ற பகுதியை 127 கி.மீ. (79 மைல்) தொலைவில் இணைக்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
துத்தநாக புளோரைடு

**துத்தநாக புளோரைடு** *( Zinc fluoride )* என்பது ZnF<sub>2</sub>  என்ற மூலக்கூறு வாய்பாடு கொண்ட ஒரு கனிம வேதியியல் சேர்மமாகும். இது நீரிலி மற்றும் சாய்சதுர படிகவடிவ நான்கு நீரேற்று ZnF2 · 4H2O ஆகிய நிலைகளில் காணப்படுகிறது. இவ்வுப்பின் உருகுநிலை 872 பாகை செல்சியசு வெப்பநிலை ஆகும். மற்றும் இது ஆறு துத்தநாக அணுக்கள் இணைப்புத் தொடராக கொண்ட உரூத்தைல் கட்டமைப்பால் ஆக்கப்பட்டுள்ளதால் வேதிப்பிணைப்பில் அயனிப் பிணைப்புத் தன்மையைக் காட்டுகிறது. துத்தநாக குளோரைடு, துத்தநாக புரோமைடு மற்றும் துத்தநாக அயோடைடு போன்ற மற்ற துத்தநாக ஆலைடுகள் போல நீரில் அதிகமாக கரையாது.

துத்தநாக புளோரைடு பல்வேறு தொகுப்பு முறைகளில் தயாரிக்கப்படுகிறது.

*ஒரு புளோரைடு உப்புடன் துத்தநாக குளோரைடு வினை புரிந்து துத்தநாக புளோரைடு மற்றும் ஒரு குளோரைடு உப்பு உண்டாகிறது.
*துத்தநாக உலோகத்துடன் புளோரீன் வாயு வினைபுரிந்து துத்தநாக புளோரைட்டு உண்டாகிறது.
*ஐதரோபுளோரிக் அமிலத்துடன் துத்தநாகம் வினைபுரிந்து துத்தநாக புளோரைடு மற்றும் ஐதரசன் வாயு உண்டாகிறது.
துத்தநாக புளோரைடு சூடான நிரினால் நீராற் பகுத்தல் வினைக்குட்பட்டு துத்தநாக ஐதராக்சி புளோரைட்டு உண்டாகிறது.

## மேற்கோள்கள்

## வெளி இணைப்புகள்
* 

பகுப்பு:புளோரைடுகள்
பகுப்பு:துத்தநாக சேர்மங்கள்
பகுப்பு:உலோக ஆலைடுகள்
செனிக் அமிலம்

**செனிக் அமிலம்** (*Xenic acid*) என்பது ஓரு அருமன் வாயு சேர்மமாகும். இதனுடைய மூலக்கூறு வாய்பாடு H2XeO4.ஆகும். செனான் மூவாக்சைடு நீரில் கரைந்து செனிக் அமிலம் உண்டாகிறது. இது ஒரு வலிமையான ஆக்சிசனேற்றியாக விளங்குகிறது. செனிக் அமிலம் சிதைவடைதல் அபாயகரமானது. ஏனெனில் சிதைவின்போது அதிக அளவிளான செனான், ஆக்சிசன், ஓசோன் போன்ற வாயுரூப பொருட்களை வெளியிடுகிறது.

1933 ஆம் ஆண்டில் லினசு பெளலிங் என்பவர் செனிக் அமிலத்தின் இருப்பு தொடர்பான கற்பிதக் கொள்கையை வெளியிட்டார். கரிம வேதியியலில் செனிக் அமிலம் ஆக்சிசனேற்றியாகப் பயன்படுத்தப்படுகிறது.

செனிக் அமிலத்தின் உப்புகள் செனேட்டுகள் என்று அழைக்கப்படுகின்றன. அவை செனான் வாயு மற்றும் பெர்செனேட்டுகளாக தகவற்று இணைந்துள்ளன.

:2  + 2  →  + Xe +  + 2 

ஈரணு ஆக்சிசன் ஓசோனாக மாறுவதற்கு போதுமான ஆற்றல் வெளியிடப்படுகிறது

:3  (g) → 2  (g)

முழுவதுமாக புரோட்டான் நீக்கம் செய்யப்பட்ட எதிர் அயனி உப்புகள்  ஏதும் தற்பொழுது அறியப்படவிலை.:.

## மேற்கோள்கள்

## வெளி இணைப்புகள்
* Xenic Acid Reactions with vic-Diols

பகுப்பு:செனான்(VI) சேர்மங்கள்
பகுப்பு:கனிம அமிலங்கள்
பகுப்பு:அருமன் வாயு சேர்மங்கள்
மாநில நெடுஞ்சாலை 6 (கேரளம்)

கேரள மாநிலத்தின் ஆறாம் நெடுஞ்சாலை ஆலப்புழை மாவட்டத்தின் காயங்குளத்தில் இருந்து பத்தனந்திட்டை மாவட்டத்தின் திருவல்லையில் முடிகிறது. இது 30.8 கிலோமீற்றர் நீளத்தை உடையது..

## வழியில் உள்ள ஊர்கள்
காயங்குளம் - செட்டிகுளங்கரை- மாவேலிக்கரை - சென்னித்தலை - மான்னார் - பருமலை - மணிப்புழை பாலம் - திருவல்லை (கேரளத்தின் ஏழாவது நெடுஞ்சாலையுடன் இணைகிறது)

## சான்றுகள்

பகுப்பு:கேரள மாநில நெடுஞ்சாலைகள்
சிருஷ்டி டங்கே

**சிருஷ்டி டாங்கே** என்பவர் தமிழ்த் திரைப்படங்களில் நடித்து வரும் ஒரு  இந்திய நடிகை ஆவார்.

## தொழில் வாழ்க்கை
சிருஷ்டி யுத்தம் செய் மற்றும் ஏப்ரல் ஃபூல்(தெலுங்கு) ஆகிய திரைப்படங்களில் துணை கதாபாத்திரத்தில் தோன்றி நடித்ததன் மூலம் திரையுலகிற்கு அறிமுகமானார். அதன் பின்னர் ஒரு திருப்பு முனையாக 2014 ஆம் ஆண்டு வெளிவந்த மேகா திரைப்படத்தில்  முன்னணிப் பாத்திரத்தை சித்தரித்து நடித்தார். இப்படத்தில் இவரது நடிப்பு குறித்து பல கலவையான விமர்சனங்கள் முன்வைக்கப்பட்டது திரை விமர்சகர்களால். தற்போது டார்லிங், எனக்குள் ஒருவன், நேருக்கு நேர்(2015) மற்றும் கத்துக்குட்டி உட்பட பல திரைப்படங்களில் நடித்து வருகிறார்.

## திரைப்படப் பட்டியல்

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்